ફાસ્ટફૂડ અને સમયની મારામારી વચ્ચેના સમયમાં સાયકલ ચલાવવાથી સ્વાસ્થ્યને લગતા ઘણા બધા ફાયદાઓ થાય છે. સાયકલીંગ કેન્સર જેવી ગંભીર બીમારીઓથી બચવા માટે પણ સહાયક થાય છે. તાજેતરમાં જ બ્રિટીશ મેડીકલ જર્નલમાં થયેલા સંશોધન પ્રમાણે નિયમિત રૂપે સાયકલ ચલાવવાથી કેન્સરનો ભય ઓછો થાય છે. આ સંશોધનકર્તાઓના જણાવ્યા પ્રમાણે ઓફીસ સુધી ચાલતા જવા કરતા સાયકલ ઉપર જવું ઘણું જ લાભકારી છે. નિયમિત સાયકલ ચલાવવાથી કેન્સરની બીમારીનો ભય ૪૫ ટકા ઓછો થાય છે. આ સંશોધન દરમિયાન ૨,૪૬,૩૭૭ લોકોને મળી અભ્યાસ કરવામાં આવ્યો હતો. જેમની સરેરાશ ઉંમર ૫૩ વર્ષ હતી.